《陆子履示秦篆宝》
宋代·梅尧臣

秦既并诸侯，斯乃一度量。
铸宝以永传，万世俾勿丧。
精铜不生以，小篆著丞相。
一没咸阳宫，千秋事更王。
陆君居洛城，客有来渭上。
曰因农人耕，发壤破石藏。
遂获此物还，文完字何壮。
始号为皇帝，立语已超旷。
意将愚黔首，衅起危博浪。
其後同玉玺，不随骊山葬。
今蓄於君家，徒尔资奇尚。
物以用为珍，异时皆似妄。

作者简介：梅尧臣（1002～1060）字圣俞，世称宛陵先生，北宋著名现实主义诗人。汉族，宣州宣城（今属安徽）人。宣城古称宛陵，世称宛陵先生。初试不第，以荫补河南主簿。50岁后，于皇祐三年（1051）始得宋仁宗召试，赐同进士出身，为太常博士。以欧阳修荐，为国子监直讲，累迁尚书都官员外郎，故世称“梅直讲”、“梅都官”。曾参与编撰《新唐书》，并为《孙子兵法》作注，所注为孙子十家著（或十一家著）之一。有《宛陵先生集》60卷，有《四部丛刊》影明刊本等。词存二首。